Woensdag, 29 Junie | SAUKRADIO.com
SAUK Radio Nuus berig vir Woensdag, 29 Junie 2016. Ons Neem Ons Erfenis Terug. Stuur nuus aan nuus@ saukradio.com
1) Die Nasionale Vryheidsparty is gediskwalifiseer om aan die munisipale verkiesings in Augustus deel te neem. Dit volg nadat die party nie ‘n deposito van 400-duisend rand betaal het nie. ‘n Woordvoerder van die Verkiesingskommissie in KwaZulu-Natal sê die NVP het nie teen die spertyd van 2 Junie die deposito betaal nie en sal dus nie aan die verkiesings kan deel neem nie. Die party beheer in koalisie met die ANC verskeie munisipaliteite in KwaZulu-Natal.
2) Die borgtogaansoek van die man wat daarvan beskuldig word dat hy Oscar Pistorius probeer bedrieg het, is in die gespesialiseerdehandelsmisdaadhof in Pretoria uitgestel. Die 33-jarige Tshifhiwa Reuben Radzhadzi het na bewering vir Pistorius gebel en gevra vir 350-duisend rand in ruil daarvoor dat hy die moordsaak teen hom laat verdwyn. Pistorius het die polisie gekontak, en Radzhadzi is na ‘n lokval deur die Valke in hegtenis geneem. Hy het vanoggend vlugtig in die hof verskyn, en die saak is uitgestel to Vrydag. Die saak is uitgestel omdat die hof gesukkel het om ‘n Venda-tolk te vind.
3) Vrystaat Landbou (VL) het boere gemaan om hulle paraatheid op te skerp en gereeld leë huise, geboue en werkershuise op hulle grond na te gaan om te verseker dit word nie onwettig beset nie.
4) Die twee verdagtes wat verbind word met die kaping en ontvoering van Annatjie Myburgh van Witrivier gaan volgens die voorlopige klagstaat ook van moord aangekla word.
Myburgh is aldus die beskikbare inligting dood aan ‘n hartaanval weens die angs en trauma waaraan sy onderwerp is. Die hof wag egter steeds op ‘n finale beslissing oor wat haar dood veroorsaak het.
Selby John Mabila (26 jaar) en ‘n Mosambiekse burger, Paul Matibula (32 jaar), het vlugtig in die hof verskyn.
Hulle sou om borgtog aansoek gedoen het, maar het gister in die hof aangedui dat hulle daarteen besluit het.
Hulle sal weer op 19 Julie in die hof verskyn.
5) ‘n Broer en sy suster het Maandag vir die eerste keer in die hof verskyn in verband met die drie afspraak-moorde in Krugersdorp.
Marcel Steyn (18 jaar) en Le Roux Steyn (20 jaar) het saam met Christiaan Kruger (29 jaar) en Fabian Luff (32 jaar) verskyn op tien aanklagte wat moord, diefstal met verswarende omstandighede en ontvoering insluit.
Kruger en Luff is reeds vroeër aangekeer en het verskeie kere al in die hof verskyn.
Hulle verskyning hou verband met die moorde op twee versekeringsmakelaars, Anthony Scholefield en Kevin Mc Alpine asook ‘n eiendomsagent Hanlé Lategan.
Daar is weer in die hof beslis dat geen foto’s van die beskuldigdes geneem mag word nie.
Hulle sal weer Donderdag in die hof verskyn om aansoek om borgtog te doen.
6) Die Verkiesingskommissie (VK) het die stemure, wat volgens wetgewing (Munisipale Kieswet) strek vanaf 07:00 tot 21:00, verkort na 07:00 tot 19:00 vir die plaaslike verkiesing wat op 3 Augustus 2016 plaasvind.
Hoewel die Munisipale Kieswet in art. 45(1) bepaal die Verkiesingskommissie kan die stemure verander, bepaal artikel 45(2) dat die besluit bekend gemaak moet word deur genoegsame publisiteit waardeur kiesers behoorlik daarvan ingelig kan word. Dit is net logies dat daar ook goeie redes verskaf moet word hoekom die stemure verkort word.
“Tot op hede is daar nie werklik publisiteit gegee aan hierdie verandering nie en geen redes is bekend gemaak deur die Verkiesingskommissie vir sy besluit nie. Die verandering is nie eers op die Verkiesingskommissie se webtuiste aangebring nie. Die Vryheidsfront dring daarop aan dat die redes verskaf word en dat wye publisiteit hieraan gegee moet word,” sê dr. Pieter Groenewald van die VF Plus.
Groenewald sê volgens die Staatskoerant (10 Junie 2016, No. 40066) word bloot net aangedui dat die stemure verkort is, maar geen redes word verskaf nie. Die Verkiesingskommissie behoort ŉ intensiewe advertensieveldtog te voer om die publiek hiervan bewus te maak.
Nou vir die weeruitsigte vir vandag
Die temperature virvandagvir die Hoof-sentra in die land soosdeur die SA Weerburo
Warmbad -Geddeltelikbewolken warm met ‘n minimum 26en maximum van 35
Nelspruit – mooiweeren warm met ‘n minimum 11 en n maximum van 26 grade
Pretoria –mooiweeren warm met ‘n minimum 8enmaximum 22
Johannesburg – mooiweer met ‘n minimum 5en maximum 20
Vereeniging – mooiweer met n wind van 10km/h minimum 6 en maximum 23
Bloemfontein – mooiweer met minimum 5 ‘n minimum van 18
Durban – mooiweer met ‘n minimum 13en maximum 25
Rustenburg– mooiweerenmet ‘n minimum 5en maximum van 21
Oos London – mooiweeren warm met ‘n minimum 13 van en maximum van 24
Kaapstad– mooiweer met ‘n minimum 7 van en maximum van 17
Upington – mooiweer met ‘n minimum 11van en ‘n maksimum van 22
PE –mooiweer met ‘n minimum10en maximum van 19 grade
Dit is die einde van vanoggend se nuusenweerberig
Psalm 59:17 Maar ék sal sing van u sterkte en elke môre jubeloor u goedertierenheid want U was n rotsvesting vir my en n toevlug in die dag toe ek benoud was.
Hy gee jou elke dag die nuwe krag wat jy nodig het. Ontvang Sy krag nou en laat dit deur jou vloei Hy is alles wat Hy belowe het en sy getrouheid is eg. Laat Hom jou rotsvesting en jou veilige hawe wees.
Gebed: Vader, ons dank U virugoedertierenheidendat u n rotsvestingentoevlug is virons.
Indienjy ‘n program wilaanbied op SAUK NUUS radio of jou besigheid wil adverteer kontak ons gerus.
Skakel gerus in vir ons Nuus en weer berigte elke weeksdae om 07:00
« Dinsdag, 28 Junie
Donderdag, 30 Junie »